AlexejDobrolubov/national_council_slovak_2010 huggingface dataset:
35. schôdza NR SR - 3.deň - B. popoludní
Dátum: 2025-05-29
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

92. Ďakujem veľmi pekne. Keď bola debata o tejto dani v parlamente pred pár mesiacmi, tak akože ľavičiari z HLAS-u a zo SMER-u hovorili, že to nie je daň, ktorá postihne ľudí, ale postihne firmy. Ako keby že nevedeli, ako táto ekonomika funguje, že keď sa zvýšia náklady firme, ktorá ma štyridsať alebo päťdesiat zamestnancov, tak niekde sa to prejaví v tom, že buď tá firma šetrí na benefitoch pre zamestnancov, alebo dokonca šetrí na zamestnancoch tak, že vlastne jedného alebo dvoch prepustia. To je presne to, čo moji kolegovia teraz hovoria, čo sa udialo na Orave vo firme, ktorú sme navštívili, ktorá je úplne super, ale čuduj sa svete, tá firma nechce, aby sme ju spomínali preto, lebo nechce mať kontroly, nechce mať perzekúcie a to už nehovorím o poľnohospodároch a tak ďalej. To znamená, že v zásade tí ľudia sa ani nemôžu sťažovať na to, akým spôsobom ste im sťažili život, lebo sa boja perzekúcií cez úrady a rôzne inštitúcie, ktoré ovládate. A druhá vec je, že ono v skutočnosti tí ľudia, ktorí sú buď prepustení alebo ktorí nie sú zamestnávaní do kvalitných pracovných miest, tak tí ľudia odchádzajú z tejto krajiny. A presne znova ešte spomeniem tú Oravu. Tam je strašne veľa mužov, ktorí odchádzajú do zahraničia a s kvalifikáciou výťahára, murára a rôznou inou kvalifikáciou robia v okolitých krajinách za niekoľkonásobne väčší plat. To znamená, že matky sú doma s deťmi, tým pádom sa rozpadávajú rodiny. A vaša odpoveď na to je, že idete zmeniť ústavu – žena a muž. Takže to je vlastne ako keby až totálny, akože neschopnosť pochopiť, že ako to táto spoločnosť funguje. A radšej keby ste vedeli radšej byť ticho a nie meniť... (Prerušenie vystúpenia časomerom.)
33. schôdza NR SR - 12.deň - A. dopoludnia
Dátum: 2025-04-11
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

76. Ďakujem veľmi pekne, Beáta, vlastne ukázala si takú ako kebyže veľmi dobrý a metodický prístup, že si rozanalyzovala rôzne texty, ku ktorým sa prihlásili poslanci SMER-u a HLAS-u a vlastne predpokladáš, že sa ku tvojmu vyhláseniu z rôznych dôvodov neprihlásia. Ja by som len vlastne reagoval na tú časť, kde si naznačovala, že my by sme teda naozaj si mali teda vybrať stranu a možno by som s tebou ako kebyže polemizoval, že by som, keď si zdôrazňovala, že z toho budeme mať aj nejaké ekonomické benefity. 76-2 Ja si nemyslím, že keď Churchill a povedzme rôzni iní ľudia bránili Európu pred fašizmom, lebo pripomínam, že Rusko ešte bolo vtedy jedna ruka s Hitlerom, tak že mali v hlave takú tú, takú tú vypočítavú energiu, že dobre, tak ja teraz budem brániť Československo alebo Poľsko a za to by som niečo možno do budúcnosti mal ako kontrakty na Ukrajine, hej? To proste prichádza až neskôr a možno to prichádza aj podvedome pre tých, ktorí boli akože oslobodení, takže ja veľmi podporujem toto vyhlásenie. Myslím si, že by sme sa mali k tomu zachovať humanisticky a tvrdím, že len slabí lídri a vypočítavci vlastne nakoniec prehrajú. Lebo ešte pripomínam, že chodíte tu síce oslavovať SNP a volať, a ja neviem, rôzne víťazstvá nad fašizmom s fašistami, čo je sranda, ale v skutočnosti, keby bol niekto tak priposratý sa postaviť na stranu obetí, ako to robíte vy, tak by žiadne SNP nebolo úspešné. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

30. Ďakujem veľmi pekne. Pripomeniem, že sa bavíme o zákone o strategických investíciách, nie o Málinci. My sme Málinec dávali len ako príklad, kde bolo procesne pochybené. Takže, pán Muňko, nazvime to tak, že návratnosť tej investície sa má posudzovať v nejakom inom fóre. A v zásade my sme aj povedali, že nie sme proti prečerpávajúcim elektrárňam, ale sme proti tomu, akým spôsobom sa o nich rozhodne. A vy ste povedali, že každý starosta by mal poďakovať. No očividne buď sú tí starostovia, ináč ktorí častokrát zástupcovia vašich strán, sa rozhodli nepoďakovať, ale skôr sa rozhodli protestovať. To povedala moja kolegyňa Stohlová, aj kolegyňa Jurík. Čo sa týka stratégií, Vlado, pán poslanec Ledecký, no tak pozrite, že sú také dva prístupy, že máme stratégie a bereme to len, že je to stratégia, ktorú si musíme spraviť a dať do šuflíka alebo ešte horšie, že dáme stratégiu napísať niekomu, kto proste si na tom urobí len nejaký kšeft a už vôbec to neberem ako manuál ako postupovať ďalej. Alebo potom by mali byť pravdepodobne stratégie, a to už som hovoril vlastne tento týždeň, ako volebné programy politických strán, ktoré majú vychádzať z nejakej stratégie, z nejakej vízie Slovenska. Potom by sa mali prejaviť do programového vyhlásenia vlády a potom by sa tie programové vyhlásenia vlády mali v zásade realizovať. Keď si zobereme, že vlastne čo sa tu deje s tými skrátenými legislatívnymi konaniami, ktoré sú častokrát v protiklade s PVV aj s programami strán, tak je to problém. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Štefunko, Ivan (PS)
Druh vystúpenia: Vystúpenie v rozprave

24-2 Nejdem teda opakovať to, čo hovorila kolegyňa Stohlová, vysvetlila presne, že čo v tom navrhujeme a ja by som iba spomenul jednu vec, na ktorej budeme trvať a myslím, že na ktorej by ste mali trvať aj vy, kolegovia zo SMER-u a kolega z HLAS-u, že proste Útvar hodnoty za peniaze, to nie je žiadna mimovládka, proti ktorej bojujete alebo nie je to ani Sorosova pobočka a nie je to, je to proste jeden veľmi kompetentný útvar, stále kompetentný útvar na ministerstve financií, teda pod tutelou SMER-u, ktorý vie posudzovať komplexne nejaký, nejaký výdavok zo štátneho rozpočtu, respektíve nejaké zadlženie do budúcnosti. A presne toto pri Málinci sa ukázalo ako ten, to posudzovanie chýba. Takže ja by som len chcel podporiť a vás poprosiť o podporu. Myslím, že nič ako keby že nič sa vám nestane, ak za to zahlasujete, lebo vlastne my tam nijakým spôsobom neokypťujeme ten váš zákon, len sme sa poučili po roku fungovania, že akým spôsobom by sa to diať nemalo. A pripomínam, že to nie je žiadna hanba po roku, po nejakej skúsenosti zmeniť nejaký zákon, lebo vlastne vám sa to stáva veľmi často, keď v skrátenom legislatívnom konaní proste dáte nejaký zákon a vlastne už za mesiac, za dva mesiace, za tri mesiace ho niekoľkokrát novelizujeme. My vám v tomto ponúkame spoluprácu. Ide nám o Slovensko, ide nám o občanov a občianky tejto krajiny a v tomto prípade napríklad ide nám o to, aby bezmocní občania Málinca a okolia mali svoje zbrane, obranné zbrane v rukách, keď na to príde. Ďakujem veľmi pekne.
33. schôdza NR SR - 11.deň - A. dopoludnia
Dátum: 2025-04-10
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

44. Tiež by som dal pánovi Richterovi ešte pár sekúnd, aby dopovedal tie veci, ale okej. Pán Richter, absolútne odmietam tvrdenie, že pre PS-ko platí princíp, že čím horšie, tým lepšie. Viete dobre, že sme veľmi konštruktívna opozícia, ixkrát sme vám podporili rôzne návrhy, dokonca aj v skrátenom legislatívnom konaní a tak ďalej, takže to, to si fakt že vyprosujem, aby sme toto tvrdili o PS-ku, to je prvá vec. Druhá vec je, že povedali ste jednu veľmi zábavnú vec, takto naráno ma to pobavilo, že však dajte šancu tej Ficovej vláde, však akože z tých slobodných predčasných volieb (povedané so smiechom), ako ste to pomenovali. Lenže Ficova vláda to nie je nepopísaný list, to je štvrtá Ficova vláda priemernosti, neschopnosti, neschopnosti doručiť diaľnicu, neschopno.... Do roku 2010 , povedal Robert Fico, že bude diaľnica . Veď to je akože neuveriteľné, že takú, taký slabý, použijem anglicizmus, track record nemá žiadny premiér a ešte tak dlho slúžiaci premiér, ktorý si to mohol rozložiť na niekoľko období, dokonca mal jednofarebnú vládu. A vlastne videli sme len priemernosť, slabé témy, slabý výkon a tak ďalej. Vo všetkých pozitívnych parametroch sa Slovensko za tých 14 rokov, čo tu vládla akože nepopísaná Ficova vláda, sa potopilo Slovensko na spodok, úplne na spodok. A ja nechcem už ani hovoriť krajiny, nad ktorými sme sa pred 15 rokmi vyvyšovali, ako sú to ako zaostalé krajiny, ako nás vo všetkých pozitívnych trendoch predbehli. To znamená, že nehovorte tu o nejakej ako novej úžasnej novinke v podobe Ficovej vlády.
33. schôdza NR SR - 10.deň - A. dopoludnia
Dátum: 2025-04-09
Poslanec: Štefunko, Ivan (PS)
Druh vystúpenia: Vystúpenie v rozprave

67-2 Pán Danko, máte pravdu, že ste povedali, že to je hlúpa transakčná daň a toto strašne ovplyvní rozpočty miest a obcí. Najväčšou katastrofou ale na Slovensku, už som to spomenul, je niečo iné, niečo, čo strašne málo podčiarkujeme. A to sú odchody stovky tisíc väčšinou mladých ľudí, zo Slovenska. Ďalší oveľa väčší problém, ktorý sa nám tu, povedal by som, o päť, desať rokov prejaví aj na dani z príjmov fyzických osôb, kde väčšinou najšikovnejší, najviac zarábajúcejší občania, ktorí teda platia najviac tej dane z fyzických osôb, dane z príjmu fyzických osôb, odídu z tejto krajiny. Je vyrátané, že za produktívny život takíto ľudia zaplatia do štátneho rozpočtu 2,8 milióna eur. Predstavte si, že koľko v takejto dani na DPFO proste títo ľudia stratia. Ale my v Progresívnom Slovensku bojujeme, aby sa títo ľudia vrátili. A načo by sa títo ľudia vrátili, keď vedia, že okrem toho, že táto krajina, táto vláda odmieta inakosť, odmieta vzdelanie, odmieta slušnosť, tak zároveň ešte len ani neprídu a už pri prvej transakcii, napríklad pri diaľničnej nálepke, keď budú sa chcieť dostať do Lučenca, lebo ďalej samozrejme diaľnica už nejde, lebo 14 rokov nám tu vládol SMER a nevedel ani jednu pobabranú diaľnicu postaviť, tak proste si zaplatí tú diaľničnú nálepku, najdrahšiu na kilometer v rámci Európskej únie a už ho skasne tento štát len za to, že si niečo kúpil. Je to proste neuveriteľné a myslím si, že keby som sa neponáhľal na nejaké dôležité stretnutie, tak by som vám tu ešte vedel povedať dva alebo tri príklady, kedy táto transakčná, hlúpa Ficova transakčná daň postihne Slovensko oveľa horšie ešte, ako tu moji kolegovia veľmi jemne hovorili. Ani ja sa z toho neteším, naopak, my urobíme všetko pre to, aby sme tomu zabránili. To znamená, že sledujte progresívne weby, hlúpa transakčná daň, môžete to podpísať, aby ste ešte viac povedali váš nesúhlas. Ďakujem veľmi pekne.
9. schôdza NR SR - 5. deň - A. dopoludnia
Dátum: 2024-02-07
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

58. Dobrý deň, ďakujem pekne. Tak pekne vám to píše možno aj to tá umelá inteligencia. Ale menovali ste tu mnohých ľudí, ktorí niečo v živote aj robili, a musím povedať, že iba ten, kto nerobí nič, nič nepokazí. Takže aj študentom hore na balkóne chcem odkázať, aby sa učili, študovali a raz boli úspešnými ľuďmi. Držte sa, všetko dobré. (Potlesk.)
6. schôdza NR SR - 10.deň - B. popoludní
Dátum: 2023-12-21
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

120. Dobrý večer, ja by vám len chcel povedať za niekoľko ľudí, ktorých som stretol dnes večer v Bratislave, a nie sú voliči koalície, že toto, čo sa tu teraz deje a je to, myslím si, že nejakým spôsobom prejav určitého zúfalstva, vám na konci dňa bude škodiť ako celej opozícii, pretože bol som s troma učiteľmi a s jedným lekárom a sú úplne znechutení, že niekto je schopný blokovať rozpočet na úkor toho, aby sa snažil niečo vydobyť pre svojich pár minút slávy, alebo nejaké takéto malé víťazstvá. Takže naštvávate ľudí v uliciach, ale vlastných voličov, takže zvažujte, čo robíte.
6. schôdza NR SR - 1.deň - B. popoludní
Dátum: 2023-12-06
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

151. Ďakujem pekne. Chápem, pani kolegyňa, že je to pre vás mierne rýchle tempo, ale ja osobne si dovolím povedať, že nie je to len o eurofondoch, je to aj o hospodárskych škodách, pretože predstavte si určitý mrak znečistenia, ktorý sa šíri podzemnými vodami, následne do vodných tokov a môže mať vplyv aj dlhodobá expozícia ... (nezrozumiteľne vyslovené, poz. red.), či už sú to chemické látky, ťažké kovy, čokoľvek, čo sa, alebo ropné látky, čokoľvek, čo sa v rámci envirozáťaže vylúhovalo de facto. Môže to mať vplyv na rybné hospodárstvo, resp. na ryby žijúce vo vodných tokoch a v tomto prípade sa už dajú vyčísliť škody, aj tie hospodárske. Nehovoriac o škodách aj na životoch a aj životnom prostredí, ak by sme to premietli z hľadiska nejakej štúdie analýzy rizík aj na ľudské zdravie, prípadne použili napríklad aj posúdenie vplyvov na verejné zdravie. Takže určite podporujem zrýchlené legislatívne konanie a v neposlednom rade 178 miliónov treba určite naliať do riešenia environmentálnych záťaží, pretože trestuhodne zmizlo 500 miliónov eur kvôli fakt demobilizovanému systému, ktorý tu bol doteraz, a treba to určite manažérsky riešiť. Ďakujem pekne.
4. schôdza NR SR - 1.deň - B. popoludní
Dátum: 2023-11-23
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

230. Ďakujem pekne. Pán minister Kaliňák na začiatku povedal veľmi zaujímavú konštrukciu a ja by som na základe toho chcel prehovoriť k politickému orgánu Progresívne Slovensko. Ja som si tu všimol taký nešvár, že teda prvá schôdza na odvolávanie, a teraz mi je úprimne ľúto pána podpredsedu parlamentu Šimečku a predsedu strany, že naletel tomu kútu hanby za nimi, zla a rozkrádania Slovenska, že sa nechali vtiahnuť do tohto, čo tu nastalo, pretože nie ich zavinením dnes sú tu nejaké pochybnosti, informácie a rôzne, rôzne veci, ktoré v médiách prebiehajú, a rozhodnutia súdov a práve kvôli tomu dnes bolo zvolané aj toto odvolávanie. Len pre budúcnosť, je také politické porekadlo, že keď chceš urobiť niekomu zle, tak tie kýble špiny sa nosia cudzími rukami. Tak dnes, bohužiaľ, ste na to boli zneužití. Pekný večer. (Potlesk.)
4. schôdza NR SR - 1.deň - B. popoludní
Dátum: 2023-11-23
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

216. Ďakujem. Pán kolega Migaľ veľmi komplexne zhodnotil už po troch týždňoch práce pána ministra jeho prvé kroky a ja chcem otvorene povedať, že minister Šutaj Eštok nielen v tej silovej časti, ale aj v tej občianskej a v tej infraštruktúrnej preukázal, že je top človek na správnom mieste, pretože od zemetrasenia, krupobitia, tornáda, čokoľvek, čo Slovensko za tri a pol roka, takmer štyri, postihlo, predošlá vláda absolútne kašľala, aleže úplne kašľala na ľudí na východe a v regiónoch. To bolo normálne že na smiech a do plaču zároveň, že čokoľvek sa stalo, tak títo salónni bratislavskí politici sedeli, pili kávu alebo si pofajčievali a kašľali na ľudí v regiónoch. Tri alebo štyri dni po vymenovaní do funkcie minister vnútra aj s premiérom a s ďalšími ministrami naklusali presne do regiónov, tam, kde mali byť, začali riešiť problém a včera ďalší ministri, minister Kmec a minister Taraba, išli urobiť dovetok a to takým spôsobom, aby zasaturovali celý terén peniazmi, ktoré ľudí, ľudia potrebujú, pretože nie je normálne, že niekto odkáže ľuďom, ktorí prídu o strechu nad hlavou, že tak mali ste si poistiť dom. Veľká vďaka za ľudí, ktorí žijú na východe. Ďakujem.
4. schôdza NR SR - 1.deň - B. popoludní
Dátum: 2023-11-23
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

48. Dobrý deň prajem, ďakujem pekne. Pán minister, ja oceňujem hĺbku prejavu, ktorú ste v tomto pléne, ktorou ste demonštrovali tie prvé kroky, pretože musím otvorene povedať, že v regiónoch bežní policajti, ktorí sa s nami poslední polrok stretávali, volali po tom, aby konečne mali normálne oblečenie, nohavice, autá, vybavenie, aby dobrovoľní hasiči mali techniku a podobné veci. Toto sú veci, ktoré naozaj policajt potrebuje na výkon svojej práce. Nie sedieť v kancelárii, chodiť v luxusných autách, chodiť v luxusných košeliach a podobných, a podobných ostentatívnych záležitostiach. Dotknem sa jednej, dosť výraznej veci, ktorá tu zanikla. Mňa vyrušila najmä tá téma migrácie. A poviem pravdu, že na východnom Slovensku... (Prerušenie vystúpenia predsedajúcim.) Danko Andrej, podpredseda NR SR Pán poslanec, čas neplynie. Šimko, Igor, poslanec NR SR Musím povedať, že na východnom Slovensku bolo úplne bežné, že bežný policajt ráno bol nervózny z toho, že pri mestskom úrade zase sú desiatky migrantov... (Prerušenie vystúpenia predsedajúcim.) Danko Andrej, podpredseda NR SR Ešte raz poprosím, nejde čas pánovi poslancovi. Dobre, veď slušne sa dá bez tých ručičiek a skúste to teda ešte raz urobiť, dobre? Šimko, Igor, poslanec NR SR Ďakujem pekne. Chcel by som len dokončiť, že tá migrácia je dosť výrazná najmä v regiónoch. Ja som si všimol aj tu v Bratislave zopár ľudí na staniciach, ale poviem pravdu, že za posledný pol rok, čo bolo dosť vypuklé, v prihraničných obciach s Maďarskom bolo úplne štandardné, že ráno pred ôsmou, pred siedmou pochodovali desiatky ľudí, ktorí boli evidentne z takejto skupiny, migračnej, a bolo to citeľné najmä v tých obciach, kde dochádzalo mnohokrát aj k nejakému, k devastácii majetku alebo k nejakému takému lokálnemu plieneniu. A mne len prišlo na um, že fakt za posledné mesiace to boli tisíce ľudí. Tak prečo štát nezakročil? Ten slabý štát, ktorý tu bol. Nijak. Tu sa naskytá otázka, že či náhodou nejakým spôsobom niekto cielene netoleroval v rámci tejto organizácie v Európe, že cez Slovensko majú prúdiť migranti a má to nejaký vyšší cieľ, pretože toto sa normálne vysvetliť nedá. Jedinou akciou, demonštráciou, že máme v rukách silu štátu na hraniciach, sa podarilo urobiť to, že za posledné týždne bolo 38 ľudí zachytených. Nie 6,5-tisíca ako minulý mesiac. Robte to tak ďalej. Ľudia v teréne, ľudia v regiónoch toto od vás očakávajú. Držím vám palce. Dnes vás tu nemajú kvôli čomu odvolávať. Dodržiavate zákon, tak ako doteraz, a robte na tom. Ďakujem pekne.
3. schôdza NR SR - 4.deň - A. dopoludnia
Dátum: 2023-11-21
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

16. Dobrý deň prajem. Ja som mal chvíľami pocit, že sa pán Šipoš rozplače, ale dúfam, že je v poriadku. Ja len pripomeniem, že 21 miliárd je sekera, ktorú zaťali do slovenského rozpočtu a, bohužiaľ, keby tieto v slovenskom rozpočte boli, tak seniori by mohli mať aj tisíc eur na Vianoce. Ďakujem pekne.
3. schôdza NR SR - 3. deň - A. dopoludnia
Dátum: 2023-11-16
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

22. Dobrý deň. Pán kolega, ďakujem za tento vstup, ale dovolím si oponovať, že nie všetky aktivity musia byť v PVV. Jednou z priorít vlády sú, samozrejme, environmentálne záťaže, na ktoré sú vyčlenené prostriedky z fondov vo výške viac ako 178 mil. eur, ja osobne budem ako člen výboru, kde sme spoločne, dohliadať na to, aby sa riešila aj environmentálna záťaž či na západe, či na strede Slovenska, alebo na východe. Ale nedá mi trošku neoponovať vám v niektorých veciach. Keď sme pri energetickom mixe, tak je jednoznačné, že musí byť vybalansovaný pomer medzi jadrovou energiou, obnoviteľnými zdrojmi, v ktorých sa nachádza, samozrejme, stabilná časť energie, obnoviteľnej, a potom tá menej stabilná, ale, samozrejme, potrebná. Ale taktiež musíme pracovať aj s LNG, prípadne inými formami plynu, pretože sú to kaustobiolity, s ktorými naše hospodárstvo historicky ráta a majú dlhodobú tradíciu aplikácie v hospodárstve a v priemysle. Na druhej strane by som chcel zareagovať na mechanickú biologickú úpravu. Bohužiaľ, predošlá vláda chcela byť pápežskejšia ako pápež a urobila výrazné kroky proti samosprávam. Dnes na to budeme musieť nejakým spôsobom reagovať a bude na to treba asi aj uvoľniť nejaké prostriedky, pretože kvantum samospráv je uvedených dnes do situácie, že nevedia zaplatiť alebo splniť tieto podmienky, ale, bohužiaľ, za toto môže štát a predošlá vláda. V neposlednom rade chcem povedať, že súčasťou cirkulárnej ekonomiky vo vyspelých krajinách je tak recyklácia, ako aj ZEVO, čiže výroba elektriny a tepla z odpadu, ale taktiež, bohužiaľ, aj skládkovanie. V lepšom prípade je to pár percent.
3. schôdza NR SR - 2.deň - B. popoludní
Dátum: 2023-11-15
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

147. Dobrý deň. Pán starosta Lackovič vy ste zo západu Slovenska, ja verím, že ste nepociťovali tie výrazné regionálne rozdiely tak výrazne ako ľudia z východného Slovenska, a poviem len taký príklad. Keďže ste čakali na tú vodoprávku 890 aj niečo dní, tak obzrite sa za seba, nominanti OĽANO vám tam nanominovali na okresný úrad určite celú plejádu ľudí, ktorí vám ovplyvňovali život vo vašej obci a investičné zámery. Ale chcem vás ubezpečiť, že silný štát v podaní vládnej koalície a v podaní strany HLAS, kde ministrom regionálneho rozvoja je Richard Raši a štátnym tajomníkom Michal Kaliňák, podotýkam, že títo ľudia sú z regiónov, nie sú z bratislavskej kaviarne ani zo žiadnej západoslovenskej zóny, sú to ľudia, ktorí chodili dennodenne na rokovania, porady, výjazdové zasadnutia a na stretnutia s občanmi, na stretnutia so starostami aj v dedinkách, ktoré majú 40-50 obyvateľov. Čiže výjazdové rokovania ako jedna z ďalších vašich výtok voči, voči predošlému vládnutiu, myslím si, že je to trochu neoprávnené, pretože výjazdové rokovania dosť výrazne pozdvihli život v regiónoch a najmä v malých okresoch, ja len spomeniem Gelnica a Sobrance a mnohé iné, napríklad Snina, Stropkov, takže tam, keď prišiel milión eur do okresu, tak dosť výrazne pomohol tomu životu. Ja verím, že tentokrát v tejto koalícii tá podpora bude ešte výraznejšia a už ani jedno euro sa nedostane naspäť do Bruselu, ale všetky peniaze plus akékoľvek vládne peniaze a stimuly ostanú v regiónoch. Nie v Bratislave, nie na západnom Slovensku, ale na zvyšku Slovenska. Ďakujem veľmi pekne.
3. schôdza NR SR - 1.deň - B. popoludní
Dátum: 2023-11-14
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

155. Dobrý večer. Ja začnem tak zoširoka. Dnes sa tu bavíme o tom, aký je hospodársky rast, deficity, zadlženosť, ale nikto sa nepozrie späť niekoľko rokov, pretože realizácia akejkoľvek investičnej činnosti v priemysle je podmieňovaná AIE-ou a, bohužiaľ, ja som bol dotazovaný mnohými aj ľuďmi, aj firmami, že doslova im roky hnili rozhodnutia na ministerstve životného prostredia, neboli schopní sa prekopať cez EIA dva, tri, štyri, päť rokov. A to, čo možno pred troma rokmi už bolo pred podpisom, tak zastalo na ďalšie dva-tri roky. Hovorím to preto, lebo to je de facto spoluzodpovednosť predošlých vlád za to, čo dnes prichádza. A ja z toho PVV cítim formu zmeny a formu spružnenia týchto procesov. Na druhej strane chcem povedať, že vodovody a kanalizácie sú taktiež jednou z priorít ochrany vôd a v 21. storočí nie je normálne, že my máme umelú inteligenciu v telefónoch, v počítačoch, hocikde a nedokážeme dotiahnuť pitnú vodu do hociktorej obce. Na východe je ich asi 30 %, kde nie je pitná voda. Čiže za toto plná podpora. Myslím si, že ani jedno euro netreba poslať naspäť do Bruselu, všetky ich treba využiť na envirozáťaže, na vodohospodárske projekty, na vodu, kanál, na všetko, čo sa dá dostať do obcí a miest v regiónoch Slovenska. A ja tomuto rezortu a všeobecne budúcej vláde práve preto držím palce. Ďakujem pekne.